《乙未次普信院与首座惟表谈道》
宋代·葛胜仲

蓐食起紫阳，憩寺始亭午。清幽释子居，山影落窗户。

楼台互相临，云石粲可睹。阴崖溜清泉，甘美过牛乳。

山僧立胜事，争以筠筒股。表公久游方，妙谛明佛祖。

虽未众拆床，已见屦满户。相携环翠堂，身觉度飞羽。

登临固已往，况乃真吾土。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。